open-index/open-wikipedia-markdown huggingface dataset:
Լոգան Հենդերսոն

**Լոգան Հենդերսոն** (, )՝ ամերիկացի երգիչ, դերասան, պրոդյուսեր և կոմպոզիտոր։ Ավելի շատ հայտնի է Լոգան Միթչել` Nickelodeon ալիքի «Դեպի մեծ ժամանակներ» հեռուստասերիալից, որտեղ նա Big Time Rush խմբի անդամներից մեկն է։ 2017 թվականին Լոգանը թողարկեց «Լիդ-Սինգլ Sleepwalker»-ը առաջիկա «Sleepwalker(EP)» ալբոմի համար, որի թողարկումը սպասվում է 2018 թվականին։ Նաև իր ծննդյան տարեդարձի հաջորդ օրը Լոգանը թողարկեց նոր սինգլ «Sleepwalker - Bite My Tongue» մինի ալբոմի համար։

## Կենսագրություն
Լոգան Հենդերսոնը ծնվել և մեծացել է Տեխաս նահանգի Նորթ Րիչլենդ Հիլզում, իր 11- ամյա քրոջ` Փրեսլիի և իրենից 13 տարի փոքր խորթ եղբոր հետ միասին հիմա ապրում են Բելառուսում։ Այնուհետև տեղափոխվել է Կալիֆոռնիա նահանգ։
Առավել հայտնի է "Դեպի Մեծ Ժամանակներ" հեռուստասերիալում Լոգան Միթչելի կերպարով։
Լոգանը նաև նվագում է կիթառ և դաշնամուր։

## Ֆիլմեր
* 2008  թ.- Ուրբաթային լույսեր - Friday Night Lights
* 2009-2013  թթ.- Դեպի Մեծ Ժամանակներ - Big Time Rush
* 2013  թ.- Մեծ Ժամանակներ - Big Time Movie
* 2013  թ.- Պինգվինները Մադակասկարից - The Penguins of Madagascar* 2013 - Երկու Թագավորներ - Pair of Kings
* 2015  թ.- Մեծ Արտագաղթ - The Great Migration

## Սկավառակագրություն
### Սինգլ

## Ծանոթագրություններ

## Աղբյուրներ
* 
* 
* 

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երգիչներ
Կատեգորիա:Ամերիկացի դաշնակահարներ
Կատեգորիա:Ամերիկացի երգահաններ
Կատեգորիա:Ամերիկացի կիթառահարներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պարողներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեփերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի փոփ երգիչներ
Փիլիպոս Վարդազարյան

[մինի| [Թիֆլիս Փիլիպոսի ժամանակ]]
**Փիլիպոս Հակոբի Վարդազարյան** (), հայ հրատարակիչ, մշակութային գործիչ։

## Կենսագրություն
Փիլիպոս Վարդազարյանը ծնվել է 1858 թվականին, Վասպուրական նահանգի Գողթն գավառի Ներքին Ագուլիս գյուղում։ Յոթ տարեկանից ապրել է Մոսկվայում, սովորել մասնավոր պանսիոններում, ավարտել Մոսկվայի առևտր․ գիտությունների ակադեմիան ()։ 1880-ական թվականների տեղափոխվել է Թիֆլիս և զբաղվել մասնավորապես կաշվի արտադրությամբ։ Եղել է «Մուրճ» (1890-1893) ամսագրի և «Հորիզոն» (1894) գրական հանդեսի հրատարակիչ, միջոցներ է տրամադրել Հովհաննես Թումանյանի մի շարք երկերի տպագրության համար, «Մուրճ»-ում հանդես է եկել ֆելիետոններով (Եսեմյան ստորագրությամբ), գրել «Վշտի ու թախծի երգիչ Հովհաննես Թումանյան (քննադատական փորձ)» (1905) գրքույկը, թարգմանություններ կատարել ֆրանսերենից ու ռուսերենից։

Գրել է սիրողական վոդևիլներ և բավական հաճախ մասնակցել է «Վերնատուն» գրական ակումբի հավաքույթներին։

Պահպանվել է Վարազդարյանին ուղղված Հովհաննես Թումանյանի շուրջ 80 նամակ, որոնք պահվում են Եղիշե Չարենցի անվան գրականության և արվեստի թանգարանում (Փ․ Վարդազարյանի ֆոնդ, 413/3 գ)։ Դրանցից են՝
# Փիլիպոս Վարդազարյան (1858-1935) - գրական-հասարակական գործիչ, Թումանյանի մտերիմներից։ 
# Լերմոնտովի «Մծիրի» պոեմը Թումանյանը թարգմանում էր գյուղում։ 
# Ակնարկում է Գ. Քաթիպայի «Շինականի երեկոյան երգը»։ 
# Ստեփան Սուլխանովի եղբայրը։ 
# Յարղուլյան. - Փ. Վարդազարյանի մորեղբոր որդին։ 
# Տիկին Լիզա Թամամշյան - Փ. Վարդազարյանի քույրը։ 
# Սանդրո֊Ալեքսանդր Ստեփանյան («Սև Սանդրո») - գրասեր գործակատար, մոլի մշակական։ 
# Տե՛ս 2-րդ նամակի № 7 ծանոթագրությունը։

## Ծանոթագրություններ

Կատեգորիա:Հայ հրատարակիչներ
Կատեգորիա:Հայ մշակութային գործիչներ
Էլ Բարկո դե Ավիլա

**Էլ Բարկո դե Ավիլա** (), ինքնավար համայնք Իսպանիայում, գտնվում է Ավիլայի նահանգում, Կաստիլիայի և Լեոնի ինքնավար մարզում։ Վարչատարածքային միավորը գտնվում է Էլ Բարկո դե Ավիլա Պեդրախիտա շրջանում։ Զբաղեցնում է 12 կմ² տարածք։ Բնակչությունը 2771 մարդ է (2010 թվականի տվյալներով)։

## Բնակչություն

## Պատկերասրահ

Պատկեր:Barco avila tormes pte viejo.jpg|
Պատկեր:Panorámica de El Barco de Ávila.jpg|
Պատկեր:El Barco de Ávila, puerta.jpg|
Պատկեր:El Barco de Ávila. Panorámica.jpg|
Պատկեր:El Puente Viejo.jpg|
Պատկեր:Puente sobre el río Tormes, El Barco de Ávila.JPG|
Պատկեր:Vista barco de avila.jpg|
Պատկեր:Mapa de El Barco de Ávila, 1864, de Francisco Coello.jpg|


## Ծանոթագրություններ

## Արտաքին հղումներ
* Ayuntamiento de El Barco de Ávila
* El Barco de Ávila en una vista aérea
* Predicción meteorológica a 7 días para el municipio 
* Denominación específica "Judías del Barco" 
* Página Oficial Sobre las judías de El Barco de Ávila

Կատեգորիա:Իսպանիայի բնակավայրեր
Կատեգորիա:Իսպանիայի քաղաքներ
Վերին Կուրագան

**Վերին Կուրագան**, գետ Ռուսաստանում, գտնվում է Ալթայի հանրապետության տարածքում։ Գետաբերանը 648 կմ է, աջ ափին է Կատուն գետը։ Գետի երկարությունը 24 կմ է։ Ըստ Պետական ջրային կադաստրի Ռուսաստանը վերաբերում է Verhneobskomu ավազանի շրջանի ջրային տնտեսության բաժնի գետի։ 
Տվյալներն ըստ ջրային ռեսուրսների ֆեդերատիվ տեսչության.։
* *Ջրային օբյեկտի, պետական ջրային գրանցման կոդը*- **13010100312115100003083**
* *Հիդրոլոգիական ուսումնասիրությունների կոդը*- **115100308**
* *Ավազանի կոդը*- **13.01.01.003**
* *Հիդրոլոգիական ուսումնասիրությունների հատորի համարը*- **15**

## Ծանոթագրություններ

Կատեգորիա:Ռուսաստանի գետեր
Կատեգորիա:Վերին Օբի ավազանային շրջանի գետեր
Քերականական կարգ

**Քերականական կարգ**, քերականական իմաստի և նրա արտահայտության միջոցների ամբողջությունը։ Լինում են *[[Ձևաբանություն (լեզվաբանություն)|ձևաբանական]] կարգեր* և *[[Շարահյուսություն|շարահյուսական]] կարգեր*։ Ձևաբանական կարգերն իրենց հերթին լինում են անվանական և բայական։ Հայերենի հիմնական անվանական կարգերն են՝ առումները (առկայացման և անառկայացման կարգը), հոլովը, թիվը, ածականների համեմատության աստիճանավորումը, բայական կարգերից են՝ եղանակը, ժամանակը, կերպը, դեմքը, բայասեռը, հաստատում-ժխտումը (հակադարձումը)։ Կան կարգեր, որոնք դրսևորվում են գոյականի ու բայի միջև (օրինակ՝ թիվը), բայի ու դերանվան միջև (դեմք)։ Ձևաբանական կարգեր են նաև խոսքի մասերը։ Շարահյուսական կարգեր են բառակապակցությունը, նախադասությունն ու նրա անդամները, կապակցության ձևերը և այլն։

## Աղբյուրներ
*Հ. Պետրոսյան, Հայերենագիտական բառարան, Երևան, 1987։

Կատեգորիա:Քերականություն
Բայի Ռոքեթս

**«Բայի Շուանլու Ռոքեթս»** (չին.` 八一双鹿电池火箭, անգլ.` *Bayi Shuanglu Rockets*), չինական պրոֆեսիոնալ բասկետբոլային ակումբ, որն հանդես է գալիս Չինաստանի բասկետբոլի ասոցիացիայի (CBA) հարավային դիվիզիոնում։ Տեղակայված է Չժեցզյան երկրամասի Նինգպո քաղաքում։ Տան հանդիպումներն ակումբն անցկացնում է «Յանգոր արենա» մարզապալատում։ «Բայի» բառը չինարենից թարգանաբար նշանակում «օգոստոսի մեկ»։

## Նշմարելի բասկետբոլիստներ
*  Յե Չան Յուն
*  Ջոշ Կիմ
*  Կելիս Յանգ
*  Չարլզ Չիու
*  Ֆան Բին
*  Մու Տիեժու

## Արտաքին հղումներ
* http://sports.sina.com.cn/cba/team/bayi/index.shtml
* http://www.bsgb.com/cbaclub/cbaby.php 

Կատեգորիա:Չինական բասկետբոլային ակումբներ
Հովսեփոս Փլավիոսի խնդիր

**Հովսեփոս Փլավիոսի խնդիր**, պատմական ենթատեքստով մաթեմատիկական խնդիր։

Խնդրի հիմքում լեգենդն է, ըստ որի Հովսեփոս Փլավիոսը 40 հոգով պաշտպանում էր Յոդֆատ քաղաքը։ Չցանկանալով գերի հանձնվել հռոմեական գերակշռող ուժերին պայմանավորվում են, որ յուրաքանչյուր երկու զինվոր սպանելու են երրորդին, մինչև չմահանան բոլորը։ Վերջին երկու զինվորը պետք է սպանեին իրար։ Հովսեփոս Փլավիոսը, նպատակ ունենալով ամրոցը հանձնել հռոմեացիներին, արագ հաշվելով ընտրում է զիվորների շարքում այն տեղը, որի դեպքում լինելու էր վերջին երկու զինվորներից մեկը։

Խնդրի ժամանակակից ձևակերպման մեջ *n* քանակի օղակաձև կանգնած զինվորներից սպանում են յուրաքանչյուր *m*-րդին։ Հարկավոր է գտնել վերջինը մնացող զինվորի *k* նախնական դիրքը։

## Ռեկուրենտ հարաբերությունները
Եթե հայտնի է խնդրի լուծումը զինվորների որոշակի քանակի դեպքում, ապա հնարավոր է դա օգտագործել մեկով ավելի զինվորի պայմանով լուծման համար։

m=2-ի համար ունենք
:  k(n)= \begin{cases} 1, & \mbox{if }n= 1 \\ 1+(k(n-1)+1) \mod {n}, & \mbox {if }n>1\end{cases}.
m=3-ի համար ունենք
:  k(n)= \begin{cases} 1, & \mbox{if }n= 1 \\ 1+(k(n-1)+2) \mod {n}, & \mbox {if }n>1\end{cases}.
Ակնհայտ է, որ ընդհանուր դեպքի համար կունենանք՝ 
:  \forall m>0: k(n,m)= \begin{cases} 1, & \mbox{if }n= 1 \\ 1+(k(n-1,m)+m-1) \mod {n}, & \mbox {if }n>1\end{cases}.

Հնարավոր է ռեկուրենտ հարաբերությունների կառուցումը, որոնք համընկնում են շատ ավելի արագ, քան գծայինները։ Ահա լուծման ձև m=2-ի համար ռեկուրսիայի լոգարիթմական քայլի թվով։
:  
k(n)= \begin{cases} 
1, & \mbox{if }n= 1 \\ 
2k\left( \frac{n}{2} \right)-1, & \mbox{if }n>1\mbox{ is even} \\
2k\left( \frac{n-1}{2} \right)+1, & \mbox{if }n>1\mbox{ is odd}
\end{cases}
։

## Գրականություն
* М. А. Алексеев, Задача Иосифа Флавия, Империя Математики, 2001, էջ 22-28 
* Дональд Кнут, Роналд Грэхем, Орен Паташник, Конкретная математика. Основание информатики, Мир, 2006, էջեր 703 5-94774-560-7

Կատեգորիա:Կոմբինատորիկա
Խաչատուր Փիլիկյան

**Խաչատուր Փիլիկյան** (), հայ գեղանկարիչ։

## Կենսագրություն
1957 թվականին Հռոմում ուսանել է ճարտարապետություն, ապա սովորել Հռոմի Գեղարվեստի ակադեմիայում՝ պրոֆեսոր Պիթորիի մոտ։ Միաժամանակ դասեր է վերցրել կոնսերվատորիայի երգի դասարանում։ 1961 թվականին Հռոմում կազմակերպված ցուցահանդեսում նա արժանացել է միջազգային 2-րդ մրցանակի։ 1967 թվականին Բեյրութում կազմակերպել է իր գործերի ցուցահանդեսը։

## Ստեղծագործություններ
*«Հավերժական սեր»
*«Սիրո պատմություն»
*«Բնորդուհին»
*«Համբույր»
*«Սերենադ ցուլին»

## Ծանոթագրություններ

Կատեգորիա:Հայ նկարիչներ
Կատեգորիա:Հայ գեղանկարիչներ
Կատեգորիա:Հայ արվեստագետներ
Կատեգորիա:Հայ ճարտարապետներ
Գարգանտա դել Վիլյար

**Գարգանտա դել Վիլյար** (), քաղաք Իսպանիայում, մտնում է Ավիլա նահանգի կազմի մեջ, Կաստիլիա և Լեոնի ինքնավար համայնքում։ Վարչատարածքային միավորը գտնվում է Էլ Բարկո դե Ավիլա Պեդրիխիտա շրջանում։ Զբաղեցնում է 18,57 կմ² տարածք։ Բնակչությունը՝ 49 մարդ (2010 թվականի տվյալներով)։ Նահանգի վարչական կենտրոնից ունի 47 կմ հեռավորություն։

## Բնակչություն

## Պատկերասրահ

Պատկեր:GANADO VACUNO PASTANDO EN GARGANTA.jpg|
Պատկեր:Garganta del Villar arroyos.svg|
Պատկեր:IGLESIA DE GARGANTA DEL VILLAR.jpg|Եկեղեցի
Պատկեր:CARROS EN CHOZO.JPG|


## Ծանոթագրություններ

## Արտաքին հղումներ
* Պաշտոնական կայք
* Parques Naturales / Municipios situados en el entorno del "Espacio Protegido" 
* Gredos Norte / Garganta del Villar 
* Garganta del Villar en el Catastro de Ensenada

Կատեգորիա:Իսպանիայի բնակավայրեր
Կատեգորիա:Իսպանիայի քաղաքներ
Շարմազանյան դարպաս (թատերասրահ)

**Շերմազանյան դարբաս**, թատերասրահ Թիֆլիսում։

## Պատմություն
Հիմնադրվել է 1836 թվականին։ Հասարակական-թատերական գործիչ Գալուստ Շերմազանյանի երկհարկանի քարաշեն տունը վերակառուցվել, հարմարեցվել է թատերական շենքի և կոչվել իր անունով։ Գտնվել է Մեծ ծուռ (այժմ՝ Լերմոնտովի) փողոցի վրա։ Դահլիճը (30X32 մ, բարձրությունը՝ 10 մ) ունեցել է 200 հանդիսատեղ։ Ներսը՝ զարդարված արևելյան ոճի նկարներով, կենտրոնում՝ բազմաճյուղ մոմակալներով ապակե մեծ ջահով։ Շերմազանյան դարբասը բացվել է Գ․ Շերմազանյանի մի պիեսով։ Մինչև Թամամշյան թատրոնի գործունեությունը (1851 թվականից) ներկայացվել են ռուսական, նաև վրացական պիեսներ ու իտալական օպերաներ։ 1859 թվականից հայ թատերախումբը ներկայացրել է դրամատուրգ Մ․ Պատկանյանի և մի քանի թարգմանական ողբերգություններ ու կատակերգություններ՝ իր իսկ ղեկավարությամբ։ 1865 թվականին երկրորդ անգամ Թիֆլիսի քաղաքագլուխ ընտրված Գ․ Շերմազանյանի դեմ գրգռված համքարությունը 1865 թվականի հուլիսի 27-ին կործանել է նրա տունն ու Շերմազանյան դարբասը։

Կատեգորիա:Հայերը Թբիլիսիում
Կատեգորիա:Վրաստանի հայկական թատրոններ
Ինդիլա

**Ադիլա Սեդրայա** (, ավելի հայտնի է որպես **Ինդիլա** (), ) , ֆրանսիացի երգչուհի և երգերի հեղինակ։ Ինդիլան համագործակցում է մի քանի ֆրանսիացի երաժիշտների հետ, ինչպիսիք են՝ Nessbeal, Rohff, TLF, Soprano և Youssoupha: Նա երգեր է գրել Մեթյու Պոկորայի, Admiral T-ի, DJ Abdel-ի և Աքսել Տոնիի համար։

2014 թվականի մայիսի 24-ից նրա «Mini World» ալբոմը 12 շաբաթ ֆրանսիական հիթ-շքերթի առաջին եռյակում է եղել (դրանցից երեքի ընթացքում առաջին հորիզականում)։ 
«Dernière danse» երգը 2013 թվականին գրավել է երկրորդ տեղ SNEP-ում։ Նրա հաջորդ՝ «Tourner dans le vide» սինգլն ընդգրկվել է ֆրանսիական թոփ տասնյակում։

## Վաղ շրջան
Ինդիլան ծնվել է 1984 թվականի հուլիսի 26-ին Փարիզում (Ֆրանսիա)։ Նրա երակներով հոսում է հնդկական, ալժիրական, կամբոջական և եգիպտական արյուն։

## Սկավառակագրություն
### Ստուդիական ալբոմներ

### Սինգլներ

### Մյուս երգերի զբաղեցրած տեղերը

## Ծանոթագրություններ

## Արտաքին հղումներ
*Պաշտոնական կայքը

Կատեգորիա:1984 ծնունդներ
Կատեգորիա:Բեմական կեղծանուններ
Կատեգորիա:Հուլիսի 26 ծնունդներ
Կատեգորիա:Փարիզ քաղաքում ծնվածներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգչուհիներ
Կատեգորիա:Ֆրանսիացի կոմպոզիտորներ
Վարդենիս (թերթ)

**Վարդենիս**, երկօրյա թերթ։ Եղել է Հայաստանի Կոմունիստական Կուսակցության Վարդենիսի շրջանային կոմիտեի և ժողովրդական պատգամավորների Վարդենիսի շրջանային խորհրդի օրգան։ Լույս է տեսել 1972 թվականից, Վարդենիսում։ 1963-1972 թվականներին անվանվել է «Առատության համար»։

Կատեգորիա:Հայաստանի օրաթերթեր
Կատեգորիա:Հայկական քաղաքական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական ԽՍՀ օրաթերթեր
Սեգմենտ (երկրաչափություն)

**Սեգմենտ** կոչվում է շրջանի այն մասը, որը սահմանափակված է աղեղով և այդ աղեղի ծայրակետերը միացնող լարով։

## Սեգմնտի մակերեսը
Սեգմենտի S սգ մակերեսը կարող ենք ստանալ, եթե նույն աղեղով եզերված սեկտորի S սկ մակերեսից հանենք եռանկյան մակերեսը։

S սգ=S սկ±S_\triangle

## Բանաձևեր
մինի|ՍեգմենտR = h + d = h/2+c^2/8h \frac{}{}

s = {\theta} R

c = 2R\sin\frac{\theta}{2} = R\sqrt{2-2\cos\theta} = 2\sqrt{h(2R-h)}

h = R(1-\cos\frac{\theta}{2}) = R - \sqrt{R^2 - \frac{c^2}{4}} 

 \theta = 2\arccos\frac{d}{R}

S = \frac {1}{2}R^2(\theta - \sin\theta)

S = R^2 \arccos \left (\frac{R-h}{R} \right )-(R-h) \sqrt{2Rh-h^2} 

S = R^2 \arccos \left (\frac{d}{R} \right )- d \, \sqrt{R^2-d^2} 

S = R^2 \arcsin \left (\frac{c}{2R} \right )-\frac {c}{4}\, \sqrt{4R^2-c^2} 

## Աղբյուրներ

* Երկրաչափության 9–րդ դասագիրք

## Հղումներ
http://gradaran.mskh.am/sites/default/files/Untitled_16.pdf 

Կատեգորիա:Երկրաչափական պատկերներ
Էտրուսկերեն

**Էտրուսկերեն** (), էտրուսկների մեռած լեզու, որի ծագման հիմքը հայտնի չէ, դիտվում է որպես մեկուսացած լեզու։ Իտալիայի հին լեզուներից մեկն է՝ ավանդված շուրջ ինը հազար արձանագրություններով, որոնց մեծ մասը տապանագրեր են։ Մեր թվարկության սկզբներին դուրս մղվեց լատիներենի կողմից՝ չնայած 360 թ. դեռևս գործածական էր որպես կրոնական՝ գուշակների ծիսական լեզու։ Հնագույն գրավոր հուշարձանները Ք. ա. 7-րդ դարի են։ Այբուբենն ունի 26 նշան, գրվում էր աջից ձախ։ Ցեղակցական կապերը այլ լեզուների հետ պարզված չեն։ Էտրուսկյան այբուբենի հիման վրա է առաջացել լատինական գիրը։
## Հնչյունաբանություն
right|thumb|200px|Էտրուսկերեն այբուբենի էվոլյուցիան
### Ձայնավորներ
Էտրուսկերենի ձայնավորային համակարգը բաղկացած է չորս պարզ ձայնավորներից։

### Բաղաձայնական համակարգ

## Ծանոթագրություններ

Կատեգորիա:Մեռած լեզուներ
Կատեգորիա:Իտալիայի լեզուներ
Կատեգորիա:Էտրուսկներ
Կատեգորիա:Կցական լեզուներ
Կատեգորիա:Եվրոպայի հին լեզուներ
Շերմանի օրենք

250px|մինի|աջից|Ջոն Շերման
**Շերմանի օրենք 1890** (), օրինագիծ ԱՄՆ-ում, որը սահմանում էր առևտրով զբաղվողների միջև ազատ մրցակցության սահմանման մասին։ Օրինագծի հեղինակն էր սենատոր Ջոն Շերմանը ()։

Շերմանի օրենքը լայնորեն արգելում էր. 
# հակամրցակցային համաձայնագրերի կնքումը և
# միակողմանի վարքագիծը, որը մենաշնորհում կամ փորձում էր մենաշնորհել համապատասխան ապրանքների և ծառայությունների շուկան։

Կատեգորիա:Իրավաբանություն
Ժորդի Մասիպ Լոպես

**Ժորդի Մասիպ Լոպես** (), ֆուտբոլիստ։ Որպես ֆուտբոլիստ Մասիպը կայացել է Մարկանտիլ ֆուտբոլային ակումբում։ Մասիպն իր կարիերան սկսել է որպես կիսապաշտպան, սակայն 12 տարեկան հասակում որոշել է դառնալ դարպասապահ։ 15 տարեկան հասակում Մասիպը միացել է Բարսելոնայի մանկապատանեկան դպրոցին՝ Լա Մասիային, իսկ արդեն մի քանի տարի անց նա տեղափոխվել է Բարսելոնայի 2-րդ թիմ՝ Բարսա Բ։

Բարսելոնայի առաջին թիմում Ժորդի Մասիպն իր դեբյուտը նշել է 2009 թվականի դեկտեմբերի 19-ին՝ Վալենսիայի հետ խաղում (1-1)։ Ժորդի Մասիպը Բարսելոնա Բ-ում անցկացրել է 5 մրցաշրջան, որոնցից առաջինում մարզվել է առաջին թիմի ներկայիս գլխավոր մարզիչ Լուիս Էնրիկեի գլխավորությամբ։ Բարսա Բ-ում անցկացրած 79 խաղերում Մասիպը բաց է թողել 101 գնդակ։

2014 թվականի ամռանը Ժորդի Մասիպը և ֆուտբոլային ակումբ Բարսելոնան համաձայնության են եկել դարպասապահի՝ Բարսելոնայի առաջին թիմ տեղափոխության հարցում։

## Բնութագիր
Մասիպն արագաշարժ, ճկուն և հիանալի ռեակցիա ունեցող դարպասապահ է։ Մասիպը հիանալի է խաղում ոտքերով, իսկ նրա կարիերան կիսապաշտպանի դիրքում սկսելու շնորհիվ կարողանում է նաև կարճ ու երկար ճշգրիտ փոխանցումներ կատարել, ինչն անչափ կարևոր է Բարսայի խաղային համակարգում։ Չնայած ոչ բարձր հասակին (180 սմ.), Մասիպը կարողանում է պայքարել և լավ խաղ ցուցադրել նաև 2-րդ հարկում։

## Կարիերա
* 2014- ֆուտբոլային ակումբ Բարսելոնա
* 2008-2009 ֆուտբոլային ակումբ Վիլախուիգա (վարձավճար)
* 2008-2014 ֆուտբոլային ակումբ Բարսելոնա Բ
## Ծանոթագրություններ

Կատեգորիա:Իսպանացի տղամարդ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Լա Լիգայի ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Հակոբ Փիլիպոսյան

**Հակոբ Մկրտչի Փիլիպոսյան** (), հայ նկարիչ՝ կիրառական արվեստի գծով։

## Կենսագրություն
1943 թվականին ավարտել է Պլովդիվի արդյունաբերական-գեղարվեստական ուսումնարանը։ 1957 թվականից մասնակցել է ցուցահանդեսների։ Հեղինակ է արծաթե դեկորատիվ սկուտեղների, զարդերի։

## Ծանոթագրություններ

Կատեգորիա:Հայ նկարիչներ
Կատեգորիա:1926 ծնունդներ
Կատեգորիա:Պլովդիվ քաղաքում ծնվածներ
Հովհաննես Փիլոյան

**Հովհաննես Արսենի Փիլոյան** (), հայ գեղանկարիչ։ ՀՀ վաստակավոր նկարիչ, ՀՀ վաստակավոր ուսուցիչ, ՀՀ Նկարիչների միության անդամ։

## Կենսագրություն
1952 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1958 թվականին՝ Երևանի գեղարվեստա-թատերական ինստիտուտը։ 1958 թվականից Երևանի Հակոբ Կոջոյանի անվան նկարչական դպրոցի հիմնադիր տնօրեն։ Տնօրինել և դասավանդել է նույն դպրոցում 40 տարի։ Բազմաթիվ ՀՀ և միջազգային ցուցահանդեսների հաղթող, գրան պրի։ Հովհաննես Փիլոյանի նկարներից մի քանիսը երկար տարիներ ցուցադրվել են ՀՀ Ազգային պատկերասրահում։

## Ծանոթագրություններ

Կատեգորիա:Հայ նկարիչներ
Կատեգորիա:1924 ծնունդներ
Կատեգորիա:Երևան քաղաքում ծնվածներ
Կատեգորիա:Հայ գեղանկարիչներ
Կատեգորիա:Հայաստանի վաստակավոր նկարիչներ
Կատեգորիա:Հայաստանի նկարիչների միության անդամներ
Կատեգորիա:ՀՀ վաստակավոր մանկավարժներ
Կարապետ Փիրադյան

**Կարապետ Փիրադյան**, հայ գրաֆիկ։

## Կենսագրություն
Աշխատակցել է Երևանի պարբերականի մամուլին որպես ծաղրանկարիչ։

Կարապետ Փիրադյանի գործերից են՝ 
*«Իմ թևերի տակ»
*«Մարիոնետ Իոսիդան և նրա տերերը»
*«Ֆրանսիական ռեակցիայի ջանքերը»
*«Հերթական կեղծիք»
*«Նրանց ուղին»
*«Անգլո-ամերիկյան դայակները և նրանց հնազանդ զավակը»

## Ծանոթագրություններ

Կատեգորիա:Հայ նկարիչներ
Կատեգորիա:Հայ գրաֆիկներ
Կատեգորիա:Հայ ծաղրանկարիչներ
Վարդաս Փոկաս

**Վարդաս Փոկաս** (, ), 10-րդ դարի հայազգի բյուզանդական զորավար։ Փոկասների ընտանիքից։ Նիկեփորոս Փոկաս կայսեր եղբորորդին։ Եղել է Խաղտիք բանակաթեմի դուքս։ 970 թվականին ապստամբել է Հովհաննես I Չմշկիկի դեմ և իրեն հռչակել կայսր, սակայն ընդառաջելով իր խնամի Վարդաս Սկլերոսի կոչին, հանձնվել է վերջինիս։ Կայսրը Վարդաս Փոկասին աքսորել է Քիոս։ Երբ Վասիլ 2-րդի դեմ է ապստամբել Վարդաս Սկլերոսը, կայսեր սենեկապետ Վասիլը 978 թվականին աքսորից ազատել է Վարդաս Փոկասին, նրան շնորհել մագիստրոսի պատվաստիճան և, սպարապետ նշանակելով, ուղարկել է Վարդաս Սկլերոսի դեմ։ Փոքր Ասիայի Ամորիոն քաղաքի մոտ և Խարսիանոն բանակաթեմում Վարդաս Փոկասը պարտվել է, սակայն օգնություն ստանալով Դավիթ Կյուրոպաղատից Հալիս գետի մոտ՝ Պանկալիա վայրում, պարտության է մատնել Վարդաս Սկլերոսին։ 987 թվականին Վարդաս Փոկաս ապստամբել է Վասիլ 2-րդի դեմ և իրեն հռչակել կայսր։

Կայսրը դիմել է Կիևյան Ռուսիայի իշխան Վլադիմիրին և նրանից զինական օգնություն ստացել։

Աբիդոսի մոտ մարտի ընթացքում Վարդաս Փոկասը հանկարծակի վախճանվել է․ նրան թունավորել էր կայսեր կողմից կաշառված մեկը։

Կատեգորիա:Բյուզանդացի զորավարներ
Կատեգորիա:Բյուզանդիայի զորավարներ
Կատեգորիա:Հայ զորավարներ
Կատեգորիա:Փոկասներ
Իլի (Անգլիա)

**Իլի** (), եկեղեցական քաղաք Անգլիայում (բնակչությունը 15․102 մարդ, 2001 թվականի տվյալներով), գտնվում է Արևելյան Քեմբրիջշիրում (Քեմբրիջշիր կոմսությունը գտնվում է Անգլիայի արևելքում), Քեմբրիջից 23 կմ հյուսիս-արևելք։

Իլին համարվում է արքեպիսկոպոսության ոչ պաշտոնական նստավայրը՝ հաստատված 1974 թվականի Թագավորական Պատվոգրով։ Միևնույն ժամանակ ծխական խորհուրդը կազմավորվել է տեղական իշխանության կազմավորման ընթացքում։

Իր բնակչությամբ Իլին հանդիսանում է Անգլիայի երրորդ ամենափոքր քաղաքներից մեկը (Ուելսից, որը Սոմերեսթ կոմսության մեջ է և Լոնդոն Սիթիից հետո) և վեցերորդն է ամբողջ Մեծ Բրիտանիայում (միևնույն ժամանակ նրանից փոքր են Սենթ-Դեյվիս, Բանգոռ Ուելս և Արմա քաղաքները)։

## Տեսարժան վայրեր
Քաղաքը հարուստ է պատմական շինություններով, ոլորուն փողոցներով և խանութների բազմությամբ։ Քաղաքային շուկան աշխատում է ամեն չորեքշաբթի և շաբաթ օրերին։ Իլին տեղակայված է Գրեյթ Ուզ գետի վրա։ Մինչև 8-րդ դարը այստեղ գտնվում էր գետային մեծ նավահանգիստ, այնուհետև ճահիճների չորացնելուց հետո քաղաքը դադարեց ունենալ կղզու կարգավիճակ։ Մինչ օրս գետը հանդիսանում է նավակնեով զբոսանքի սիրահայրների հաճելի զբոսավայր։ Քմբրիջի համալսարանի թիավարման սպորտային թիմը Գրեյթ Ուզ գետի վրա ունի հիմք։ Ամեն օր այստեղ անցկացվում են նավակներով մրցավազք, որտեղ հիմնականում մրցում են Քեմբրիջի և Օքսվորդի համալսարանների թիմերը։

Ասում են, որ քաղաքի անունը առաջացել է Անգլիական «Եել», որը շանակում է պզուկ(օձաձուկ)։ Դա կարող է ճիշտ լինել, քանի որ քաղաքը տեղակայված է ձորում, ճահիճների վրա, որտեղ կային բազմաթիվ պզուկներ(օձաձկներ)։ Կան տեղեկություւներ, որ 11-րդ դարում տեղական Վարդապետները պզուկները օգտագործում էին իրենց հարկերի մարման նպատակով։

## Քաղաքի պատմություն
Քաղաքի պատմության արմատները ձգվում են դեպի հեռավոր անցյալ։ Առաջին հիշատակությունը վերաբերում է 673 թվականին, որտեղ նկարագրված էր Իլի կղզում գտնվող Կրեմտանդուն բնակավայրը, որը գտնվում էր Սբ․ Էտելդրեդի ենթակայության, Էտելդերդի թագավորի աղջիկ Աննայի ենթակայության ներքո։ Աբբայությունը կործանվեց 870 թվականին դանիական բարբարոսների կողմից և 100 տարուց ավել ոչ ոքի կողմից չվերականգնվեց։ Բնակչությունը մինչև վերջ դիմադրություն ցույց տվեց Վիլհելմ Առաջինին, որ ձգտում էր գրավել Անգլիան և ընկավ միայն 1071 թվականին։

## Ծանոթագրություններ

## Գրականություն
* "Eels could be slipping away from city’s river", Ely Standard Web Editorial, July 13, 2007. Accessed December 12, 2007

## Արտաքին հղումներ
*Քաղաքի կայքը 

Կատեգորիա:Անգլիա
Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Մոսուլ

**Մոսուլ**, ( **', **'  **  ), քաղաք Իրաքի հյուսիսում, Տիգրիս գետի աջ ափին, Բաղդադից 400 կմ հյուսիս-արևմուտք, Նինվեի մուհաֆազի վարչական կենտրոնը։

Բնակչության մեծամասնությունն արաբներ են։  Բաղդադից հետո Իրաքի երկրորդ ամենամեծ քաղաքն է։ Ունի երկաթուղային կայարան, ավտոճանապարհների հանգույց է։ Կան տեքստիլ, սննդի, կաշվի, կոշիկի, մետաղամշակման արդյունաբերություն, ցեմենտի և ասֆալտի գործարաններ, ցորենի, մրգերի, անասունների առևտուր։ Մոսուլում է գտնվում Մոսուլի համալսարանը՝ Իրաքի և Միջին Արևելքի ամենամեծ կրթական և հետազոտական կենտրոններից մեկը։ Մոսուլի շրջակայքում արդյունահանվում է նավթ (Այն-Զալա )։

Մոսուլը հիմնադրվել է 6-րդ դար, ավերված Նինվեի մոտ։ Միջնադարյան քաղաքի տարածքում, որ շրջափակված է քարաշեն պարսպով (12-րդ դար, ավերվել է 1743 թվականին), պահպանվել են Նուր ադ Դինի մեծ մզկիթը (կամ Ջամի ալ Քաբիր, 1170-1172 թթ.) և մինարեթը (12-րդ դար), Կարա-Սարայ պալատի (13-րդ դար) ավերակները, 13-րդ դ․ դամբարաններ, քրիստոնեական տաճարներ (10-րդ դ․, 13-րդ դ․)։

2015 թվականի փետրվարին Իսլամական պետության գրոհայիններն ահաբեկչական ակտ իրականացրին Մոսուլի թանգարանում՝ ոչնչացնելով 3000 տարվա հնության ասորական հուշարձաններ։ Ավելի վաղ նրանք ավերել էին Մոսուլի գրադարանը՝ ոչնչացնելով հին և բացառիկ հրատարակություններ։

## Ծանոթագրություններ

Կատեգորիա:Իրաքի քաղաքներ
Լոկոմոտիվ (ֆուտբոլային ակումբ, Մոսկվա)

**«Լոկոմոտիվ» Մոսկվա** (), ռուսական պրոֆեսիոնալ ֆուտբոլային ակումբ Մոսկվա քաղաքից։ Հանդես է գալիս Ռուսաստանի Պրեմիեր Լիգայում։ Հիմնադրվել է 1923-ի օգոստոսի 12-ին։ Ռուսաստանի եռակի չեմպիոն է, ԽՍՀՄ կրկնակի գավաթակիր, Ռուսաստանի գավաթի ութակի գավաթակիր, Ռուսաստանի կրկնակի սուպերգավաթակիր։

## Աղբյուրներ
* Ակումբի պաշտոնական կայք , 
* Ամեն ինչ Լոկոմոտիվի մասին

Կատեգորիա:Ռուսական ֆուտբոլային ակումբներ
Սթիվ Աոկի

**Սթիվեն Հիրոյուկի Աոկի** (, , ), ճապոնացի-ամերիկացի դիջեյ, հանդիսանում է «Dim Mark
Records» լեյբլի գործադիր տնօրեն։

## Կենսագրություն
Սթիվ Աոկին ծնվել է Մայամիում և մեծացել է Կալիֆորնիայում։ Նա Ռոքի Աոկիի և Շիզուրու Կոբայաշիի 3-րդ զավակն է։ Նրա հայրը՝ Ռոքի Աոկին նախկինում եղել է նախկին ճապոնական ըմբշամարտի չեմպիոն։ Սթիվ Աոկին սովորել է Կալիֆորնիայի Սանտա-Բարբառա համալսարանում, և ստացել է 2 դիպլոմ։ Նա սկսել է մի շարք անդերգրաունդ համերգներից, սկզբում իր տանը, ապա իր սեփական առանձնատանը։

## Երաժշտական կարիերա
Աոկին աշխատում է Dim Mark Records-ում։ Վերջին տարիներին էլեկտրոնային և հաուս երաժշտությունը ղեկավարել են հայտնի MSTRKRFT, Klaxons, Scanners, Whitey, The Bloody Beetroots և Mystery Jets։
Աոկին DJ է։ Նա համագործակցել է Լոս Անջելեսի Blake Miller խմբի հետ և ստեղծել մի շարք ռեմիքսներ։
Միլլեր և Աոկի դուետը աշխատում են "Weird Science" (Խորհրդավոր գիտություն) մականվան ներքո։ Նա նաև եղել է բազմաթիվ մեծ խմբերում, այդ թվում This Machine Kills ( որը թողարկել է ալբոմ Ebullition Records-ի հիման վրա), Esperanza, և The Fire Next Time։
[170px|մինի|[Սիդնեյում, ապագայի երաժշտական փառատոն]]
2006 թվականի մայիսին, Աոկին դարձավ MC5-ի բասսիստ Michael Davis-ի Music Is Revolution Foundation կազմակերպության անդամ։
Աոկիի միքսային ալբոմը ՝ Pillowface and His Airplane Chronicles թողարկվել է 2008 թվականի հունվարին։ Նա ուներ հիմնական միքս, որը հնչում էր Բի-բի-սի Ռադիո 1-ով 2008 թվականի օգոստոսի 2-ին և ևս մեկ անգամ՝ 2012 թվականի հոկտեմբերի 27-ին։
Աոկին ռեմիքսել է տարբեր արտիստների և խմբերի երգերը, ինչպիսիք են ՝ Jackson 5-ը, Drake-ը, Kanye West-ը, Eminem-ը, Lil Wayne-ը, Mike Posner-ը, Girls Generation-ը, All American Rejects-ը, Refused-ը, The Killers-ը, Bassnectar-ը, Lenny Kravitz-ը, Bloc Party-ն, Snoop Dogg-ը, Robin Thicke-ը, S.P.A.-ն, Kid Cudi-ն, Fërnando Oviedo-ն, Chester French-ը and Peaches-ը։

## Արտաքին հղումներ
* Պաշտոնական կայքը
* Dim Mak ձայնագրությունները

Կատեգորիա:Ամերիկացի դիջեյներ
Կատեգորիա:Նոյեմբերի 30 ծնունդներ
Կատեգորիա:1977 ծնունդներ
Ասորի ժողովրդի 1915 թ. անմեղ զոհերի հիշատակին նվիրված հուշարձան

**Ասորի ժողովրդի 1915 թ. անմեղ զոհերի հիշատակին նվիրված հուշարձան**, գտնվում է Երևանի Կենտրոն համայնքում՝ Օղակաձև զբոսայգում, Մոսկովյան և Նալբանդյան փողոցների խաչմերուկին հարող հատվածում, տեղադրվել է 2012 թվականին։

## Հեղինակներ
* Քանդակագործ՝ Ռուբեն Նալբանդյան
* Ճարտարապետ՝ Հանիբալ Ալխազ

## Պատմություն
Առաջին աշխարհամարտի տարիներին երիտթուրքերը կոտորածներ իրականացրին կայսրության տիրապետության տակ գտնվող հայերի, ասորիների, հույների նկատմամբ։ Հուշարձանը նվիրված է ասորի ժողովրդի 1915 թվականի անմեղ զոհերի հիշատակին։ Նախքան հուշարձանի բացումը, ասորական Արևելյան եկեղեցու քահանա Իսխակ Թամրազը կատարել է հոգեհանգստյան արարողություն՝ մաքուր արամերեն` հին ասորերեն լեզվով։ Հուշարձանի բացմանը ներկա էին Հայաստանի ասորական միության նախագահ Արսեն Միխայելովը, ՀՀԿ փոխնախագահ Գալուստ Սահակյանը, տարբեր երկրներից ժամանած ասորի հյուրեր։

Հուշարձանի ներքևի պատվանդանին նշված են հեղինակների և հովանավորների անունները։

## Պատկերասրահ

Ասորի ժողովրդի 1915թ. անմեղ զոհերի հիշատակին նվիրված հուշարձան (4).jpg
Ասորի ժողովրդի 1915թ. անմեղ զոհերի հիշատակին նվիրված հուշարձան (3).jpg
Ասորի ժողովրդի 1915թ. անմեղ զոհերի հիշատակին նվիրված հուշարձան (2).jpg
Ասորի ժողովրդի 1915թ. անմեղ զոհերի հիշատակին նվիրված հուշարձան.jpg


## Ծանոթագրություններ

Կատեգորիա:Երևանի հուշարձաններ
Կատեգորիա:2012 հիմնադրումներ Հայաստանում
Վարդան Կազմող

մինի

**Վարդան Կազմող** (ծննդյան և մահվան, թվականները անհայտ է), 16-րդ դարի քանդակազարդող հայ վարպետ։ Ծնվել է Գնդեվանքին մոտ Գյոգաբաս գյուղում (այժմ՝ ավերակ)։ Ստեղծագործել է Վայոց ձորում (1545—1483-ին)։

Հայտնի են նրա երեք խաչքարերը։ 1545-ի խաչքարը կանգնած է եղել Գյոգաբասի, Վարդան Կազմող․ խաչքար (1551, Գնդեվանք, Հայաստանի Խորհրդային Սոցիալիստական Հանրապետություն Ազիզբեկովի շրջան) այժմ կիսավեր եկեղեցու արևմտյան մուտքի հյուսիսի կողմում, 1936-ին փոխադրվել է Եղեգնաձորի եկեղեցու բակը։ 1551-ի խաչքարը Գնդեվանքում է, եկեղեցու արևմտյան պատի հյուսուսային․ որմնախորշի մեջ։ 1583-ի խաչքարը Գյոգաբասի գյուղամիջում է, գետակի ափին։ Վարդան Կազմող խաչքարի ամբողջ երեսը, նույնիսկ խաչի հարթությունը ծածկել է երկրաչափական ու բուսական նուրբ քանդակներով․ թողած արձանագրությունների տառաձևերը գեղեցիկ են, հաճախ՝ ուռուցիկ։

Նրա խաչքարերը դարաշրջանի լավագույն գործերից են։

Կատեգորիա:Հայ քանդակագործներ
Լևոն Հայրապետյան (ֆուտբոլիստ)

**Լևոն Հայրապետյան** (), հայ ֆուտբոլիստ է և հիմա Հայաստանի ֆուտբոլի ազգային հավաքականում խաղում է որպես պաշտպան։ Նրա հայրը Սոս Հայրապետյանն է, ով արժանացել է օլիմպիական մեդալի՝ մականախաղ մարզաձևում։ Ներկա պահին հանդես է գալիս չեխական Պրշիբրամի կազմում։

## Ակումբային կարիերան
Հայրապետյանն իր առաջին քայլերը ֆուտբոլում կատարել է Գերմանական ակումբում՝ Համգուրգում։ Սկզբում նա խաղացել է Բրեմֆեյլդեր 1945 սիրողական ակումբում, որից հետո տեղափոխվել է Համբուրգ։ Պրոֆեսիոնալ կարիերան սկսել է Համբուրգի երկրորդ կազմում անցկացնելով 7 խաղ։ 2010 թվականին Փյունիկի հետ նվաճել է Հայաստանի Բարձրագույն լիգայի գավաթը։ Իսկ արդեն 2014 թվականին, նա պայմանագիր է կնքել չեխական Պրշիբրամի հետ։

## Միջազգային կարիերան
Սկզբում Հայրապետյանը խաղացել է Հայաստան Մ-19ում, հետո Հայաստան Մ-21ում։

2011 թվականի փետրվարի 9-ին նա նշեց իր նորամուտը Հայաստանի ֆուտբոլի ազգային հավաքականում, Վրաստանի դեմ ընկերական խաղում։ 2012 թվականին Բուլղարիայի դեմ խաղում նա լուրջ վնասվածք ստացավ և վիրահատվեց Մյունխենում։ Ապաքինվելուց հետո նա վերադարձավ խաղադաշտ և ԱՄԷի դեմ խաղում խփեց իր առաջին գոլը ազգային հավաքականի համար։

## Կենսագրություն
Լևոնը Սոս Հայրապետյանի որդին է։ Դեռ փոքր տարիքից Լևոնին հայրը օգնել է ֆուտբոլային կարիերայի հարցում։ Հայրապետյանը ունի նաև գերմանական քաղաքացիություն։

## Նվաճումներ
 **[[Փյունիկ (ֆուտբոլային ակումբ)|Փյունիկ]]**
*Հայաստանի բարձրագույն լիգա - 2010

## Ծանոթագրություններ

Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Փյունիկի ֆուտբոլիստներ
Վասիլ Փիրադով

**Վասիլ Բոգդանի Փիրադով** (), հայ գեղանկարիչ։

## Կենսագրություն
1887-1892 թվականներին սովորել է Պետերբուրգի գեղարվեստի ակադեմիայում՝ աշակերտելով Պ. Չիստյակովին և Իլյա Ռեպինին։ Հիմնականում դիմանկարիչ է։ Զբաղվել է նաև մանկավարժությամբ, նկարչություն է դասավանդել Թիֆլիսում, 1907 թվականին՝ Բաքվում, որտեղ հաճախ կազմակերպել է իր և աշակերտների աշխատանքների ցուցահանդեսներ Աշխատանքներից գտնվում են Հայաստանի ազգային պատկերասրահում։

## Ստեղծագործություններ
* «Ծերունու դիմանկար»
* «Նեգր»
* «Գնչուհի»
* «Տղայի դիմանկար»
* «Մոր դիմանկար»
* «Որսորդներ»
* «Կովկասյան տիպեր»
* «Ինքնադիմանկար»
* «Քրդուհի»

## Ծանոթագրություններ

Կատեգորիա:Հայ գեղանկարիչներ
Կատեգորիա:Հայ նկարիչներ
Շերտավորություն

250px|մինի|աջից
**Շերտավորություն**, ապարների դասավորություն միմյանց վրա տեղադրված շերտերի ձևով, որոնք տարբերվում են միներալային կազմությամբ, գույնով, ապար կազմող մասնիկների առանձնահատկություններով և այլն։

## Ապարների շերտավորություն

Շերտավորությունը ապարների կարևոր հատկանիշներից է և բնորոշ է հատկապես նստվածքային ապարներին։ Շերտային միավորները (շերտեր, շերտիկներ) սովորաբար միմյանցից անջատվում են բաժանման քիչ թե շատ ցայտուն արտահայտված հարթություններով։ Տարբերում են ապարների շերտավորության երկու տիպ՝ նստվածքային հաստվածքների շերտավորություն և շերտի ներքին շերտայնություն։
250px|մինի|աջից
### Շերտի ներքին շերտայնություն

Շերտի ներքին շերտայնության դեպքում շերտիկները տարբերվում են ապար կազմող բաղադրամասերի կառուցվածքով և միներալային կազմությամբ։

## Շերտայնությունը կախված նստվածքաձևավորող գործոնից

Կախված նստվածքաձևավորող գործոնից՝ շերտայնությունը շերտիկների ձևով և դիրքով կարող է լինել հորիզոնական, շեղ, ալիքավոր և փոխանցիկ։

### Հորիզոնական շերտայնություն

**Հորիզոնական շերտայնությունը** առաջանում է հանդարտ ջրերում, հաճախ կապված է կլիմայի սեզոնային տատանումների հետ։

### Շեղ շերտայնություն

**Շեղ շերտայնությունը** ձևավորվում է տարբեր հոսանքներով։

### Ալիքավոր շերտայնություն

**Ալիքավոր շերտայնությունը** ձևավորվում է ջրերի ալիքավոր շարժումներով։

## Ապարների շերտայնության ծագումնային տիպեր
Տարբերում են ապարների շերտայնության մի քանի ծագումնային տիպեր՝ էոլային, գետային, ժամանակավոր հոսքերի, լճային, դելտային, ծովային հոսանքների և այլն։

## Շերտայնության պատճառները
Շերտայնության գլխավոր պատճառներ են երկրակեղևի տատանումները, մասամբ՝ երկրաշարժերը, նստվածքների նշանակալից սահքերը և այլն։

## Պատկերասրահ

SEUtahStrat.JPG
Grand Canyon NP-Arizona-USA.jpg
Smith fossils1.jpg
Quebrada de Cafayate, Salta (Argentina).jpg
1555 - Keramikos archaeological area, Athens - Stratigraphy - Photo by Giovanni Dall'Orto, Nov 12 2009.jpg
Cycle émersif Maroc.jpg
Cycle émersif Oman.jpg
Cycle émersif Musandam.jpg
Cycle émersif Laghdar.jpg
Discordance cambrien trias Bedarieux Villemagne.jpg
Coupe stratigraphique.jpg
Stratigraphy-Monfragüe.jpg
Black-band ironstone (aka).jpg
DickinsoniaCostata.jpg


Կատեգորիա:Պետրոլոգիա
Կատեգորիա:Հնէաբանություն
Անկապակցություն

**Անկապակցություն****, անակոլուֆ** (՝ «անհետևողականության»), հռետորական ֆիգուր՝ կառուցված նախադասության անդամների շարահյուսական անհամաձայնությամբ կամ սխալ շարադասությամբ՝ հակառակ համաձայնության և խնդրառության կանոններին (կամ որպես անփութություն, կամ որպես արտահայտչականության միջոց). *Հորը, որ փորեց, ինքն ընկավ մեջը։* Անակոլուֆը հանդիպում է խոսքի մեծ վարպետների մոտ։

## Տես նաև
* Ինվերսիա

## Ծանոթագրություններ

## Գրականություն
* Словарь литературоведческих терминов / Редакторы-составители Л. И. Тимофеев и С. В. Тураев. — М.։ Просвещение, 1974.
* Розенталь Д. Э., Теленкова М. А. Словарь-справочник лингвистических терминов. — М.։ Просвещение, 1976.

Կատեգորիա:Հռետորական ֆիգուրներ
Անտանակլասիս

**Անտանակլասիս** ( - «արտացոլում, բեկում»), բառերի կրկնություն այլ կամ փոփոխված իմաստով, հատկապես երկխոսության մեջ։ Կառուցվում է բառախաղերով և ընդհանրապես՝ երկիմաստությամբ։ Հատուկ է այն լեզուներին, որտեղ կան նույնանուններ։

## Նմուշներ
Լևոն Շանթի «Կայսր»-ում, կուզիկ պառավի բնորոշմամբ, պալատականներից յուրաքանչյուրն ունի արտաքուստ չերևացող մեղքերի իր բեռը՝ կուզը։

## Ծանոթագրություններ

Կատեգորիա:Հռետորական ֆիգուրներ
Լևոն Վարդանյանց

**Լևոն Արսենի Վարդանյանց**  (), հայ խորհրդային երկրաբան։ Երկրաբանահանքաբանական գիտությունների դոկտոր (1939), պրոֆեսոր (1940)։ Հայաստանի Խորհրդային Սոցիալիստական Հանրապետության Գիտությունների ակադեմիայի թղթակից անդամ (1945)։

## Կենսագրություն
Լևոն Արսենի Վարդանյանցը 1918 թվականին ավարտել է Դոնի պոլիտեխնիկական ինստիտուտի լեռնային ֆակուլտետը (Նովոչերկասկ)։ 1921-1923 թվականներին աշխատել է Հարավ-արևելք մարզային վարչությունում (Կրասնոդար), ապա դասավանդել Դոնի պոլիտեխնիկական ինստիտուտում։

1927-1931 թվականներին աշխատել է Խորհրդային Սոցիալիստական Հանրապետությունների Միություն երկրբ. կոմիտեում, 1932-1936 թվականներին՝ Խորհրդային Սոցիալիստական Հանրապետությունների Միություն Գիտությունների ակադեմիա սեյսմոլոգիական ինստիտուտում, 1936 թվականից՝ ՀԵԻ-ում (Լենինգրադ)։ Հայրենական Մեծ պատերազմի (1941-1945) տարիներին աշխատել է Հյուսիսային Կովկասի, այնուհետև Ուզբեկստանի երկրաբանական վարչություններում։ Ուսումնասիրել է Անդրբայկալի, Վրաստանի, Հայաստանի, Թուրքիայի օգտակար հանածոների հանքավայրերի երկրաբանական կառուցվածքը։

Վարդանյանցը հեղինակ է բազմաթիվ գիտական աշխատությունների, որոնք նվիրված են Կովկասի, Միջին Ասիայի և Խորհրդային Սոցիալիստական Հանրապետությունների Միություն եվրոպական մասի երկրաբանությանը, ինչպես նաև բյուրեղաօպտիկայի, միներալոգիայի, պետրոլոգիայի տեսական հարցերի մշակմանը։ Վարդանյանցի հետազոտություններում պարզորոշ ուրվագծվում են երեք հիմնական ուղղություններ, ա. Կովկասի երկրաբանություն, բ. Ֆեոդորովյան մեթոդի տեսություն, գ. Արևելա-Եվրոպական պլատֆորմի բյուրեղային հիմքի պետրոլոգիա։

Վարդանյանցը կազմել է Կովկասի յուրօրինակ տեկտոնական քարտեզը, ամփոփել այդ ռեգիոնի սեյսմատեկտոնիկան, մանրամասն ուսումնասիրել նրա գեոմորֆոլոգիան և չորրորդական երկրաբանությունը։ Վարդանյանցի ղեկավարությամբ ստեղծվել են ԱրևելաԵվրոպական պլատֆորմի հիմքի առաջին երկրորդ քարտեզները, որոնք քննարկվել են Երկրաբանական միջազգային կոնգրեսի XXI նստաշրջանում (1960, Կոպենհագեն)։

* Պարգևատրվել է Լենինի և Աշխատանքային կարմիր դրոշի շքանշաններով։

## Երկեր
* Сейсмотектоника Кавказа, М-Л, 1935.
* О происхождении озера Севана, Е., 1948.

Կատեգորիա:Հայ երկրաբաններ
Կատեգորիա:Երկրաբանա-հանքաբանական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայ գիտնականներ
Սեզար Փուլջյան

**Սեզար Փուլջյան** (), հայ գեղանկարիչ։

## Կենսագրություն
Սեզար Փուլջյանը ծնվել է 1907 թվականին Բելգիայում։ Կրթությունն ստացել է Անգլիայում, այնուհետև Փարիզում՝ Ազատ ակադեմիայում։ Առաջին անգամ ցուցադրվել է 1943 թվականին։ Աշխատանքներից գտնվում են Հայաստանի ազգային պատկերասրահում։

## Ծանոթագրություններ

Կատեգորիա:Հայ նկարիչներ
Կատեգորիա:1907 ծնունդներ
Կատեգորիա:Հայ գեղանկարիչներ
Աշոտ Տոնիկյան

**Աշոտ Բոգդանի Տոնիկյան** (), հայ նկարիչ կիրառական արվեստի գծով, ՀԽՍՀ արվեստի վաստակավոր գործիչ (1972)։

## Կենսագրություն
1924 թվականին ավարտել է Ներսիսյան դպրոցը, որտեղ նրա նկարչության ուսուցիչն է եղել Ա. Միրզոյանը։ Սովորել է Թիֆլիսի գեղարվեստի ակադեմիայում։ Զբաղվել է փայտի գեղարվեստական փորագրությամբ։ Նրա գործերից են՝ «Շախմատի տուփը», «Նարդի», «Կոմիտաս» և այլն։

## Ծանոթագրություններ

Կատեգորիա:Հայ նկարիչներ
Կատեգորիա:1955 ծնունդներ
Կատեգորիա:Թիֆլիս քաղաքում ծնվածներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:Թիֆլիսի Ներսիսյան դպրոցի շրջանավարտներ
Նորա Փափազյան (Ալեքսանդրիա)

**Նորա Փափազյան** (), հայ գեղանկարիչ։

## Կենսագրություն
1941-1946 թվականներին Կահիրեում սովորել է նկարիչ Աշոտ Զորյանի մոտ։ Ցուցադրվել է 1941 թվականից։ Գործերից են՝ «Գեղեցիկ նեգրուհին», «Աստվածամայրը երեխայի հետ», «Հույն կինը» և այլն։

Մահացել է 2017 թվականի նոյեմբերի 1-ին

## Մատենագրություն
II eme exposition des peintres armeniens d'Egypte, Le Caire, 1958.

## Ծանոթագրություններ

Կատեգորիա:Եգիպտահայ նկարիչներ
Կատեգորիա:Հայ գեղանկարիչներ
Կատեգորիա:Հայ նկարչուհիներ
Կատեգորիա:Հայ երկարակյացներ
Լևոն Տոնիկյան

**Լևոն Արամի Տոնիկյան** (), հայ գեղանկարիչ։

## Կենսագրություն
1930 թվականին ավարտել է Երևանի Գեղարդ տեխնիկումը, ապա Լենինգրադի գեղարվեստի ակադեմիան։ Մեկ ու կես տարվա ստեղծագործական աշխատանքից հետո մեկնել է ռազմաճակատ, որտեղ էլ զոհվել է։ Հիմնականում բնանկարների և դիմանկարների հեղինակ է։

## Ծանոթագրություններ

Կատեգորիա:Հայ նկարիչներ
Կատեգորիա:1908 ծնունդներ
Կատեգորիա:Արդահան քաղաքում ծնվածներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Կատեգորիա:Հայ գեղանկարիչներ
Ջրոսպ

**Ջրոսպը** կամ **ձկնոսպ, գորտնբույս** () ջրոսպազգիների ընտանիքի բազմամյա ջրային խոտաբույս է։ Հայտնի է 10 տեսակ։

## Հայաստանում
մինի|ձախից|200px|''Spirodela polyrrhiza'', Բուսաբանական նկարազարդումը «''Bilder ur Nordens Flora''» գրքից, 1917-1926
Հայաստանում՝ 5 տեսակ՝ 
*Ջրոսպ փոքր (*L. minor*),
*Ջրոսպ եռմասնյա (*L. trisulca*),
*Ջրոսպ ուռուցիկ (*L. gibba*),
*Ջրոսպ բազմարմատ (*L. polyrhiza*) և այլն։

## Կենսաբանական նկարագիր
Մանր, ջրի մեջ սուզված կամ մակերեսին լողացող կլորավուն կամ երկարավուն, կանաչ թիթեղիկներ են, որոնցից յուրաքանչյուրն ունի մեկ մազանման արմատ։ Վերջինս, բացի սննդանյութերի յուրացումից, կատարում է նաև խարիսխի դեր և պահպանում է թիթեղի հավասարակշռությունը ջրի երեսին։ Թիթեղները ձևավորված ընձյուղներ են և տերևի ֆունկցիա են կատարում։

Ջրոսպը ծաղկում է հազվադեպ (ամռանը)։ Ծաղիկները միասեռ են, առանց ծաղկակալի, առաջանում են թիթեղի եզրին գտնվող խորշերում (պարկերում)։

Պտուղն ունի 1-7 սերմ։ Շատ արագ բազմանում է վեգետատիվ ճանապարհով, հաճախ ծածկում ամբողջ ջրի մակերեսը։ Աշնանը (մինչև ցրտերը) ջրոսպի թիթեղի միջբջջային տարածությունները լցվում են ջրով, և այն իջնում է ջրամբարի հատակը։ Գարնանը նորից ջրի երես է բարձրանում և շարունակում բազմանալ։

## Տարածում

[250 px|right|thumb|Ջրոսպի շերտը [Հյուսիսային Դոնեց գետում]]
Հանդիպում են բոլոր երկրներում, ինչպես չոր, այնպես էլ արևադարձային կլիմաներում, միայն մաքուր ջրերում են հանդիպում։

Հայաստանում տարածված է գրեթե բոլոր մարզերի մինչև 2400 մ բարձրություններում գտնվող քաղցրահամ ջրերում՝ լճերում, լճակներում, գետերում, ջրամբարներում, կանգնած և դանդաղահոս ջրերում։

## Կիրառություն
Ջրոսպը ջրային միջատների, թռչունների, խոզերի կեր է։ Նպաստում է մոծակների վերացմանը (Ջրոսպով ծածկված ջրամբարներում մոծակների թրթուրներ չեն զարգանում)։

Օգտագործվում է նաև որպես գեղազարդիչ բույս՝ պարտեզագործության մեջ, ջրավազանների կանաչապատման համար, սենյակային ակվարիումներում։ Բազմարմատ ջրոսպը հանդիպում է Արմավիրի և Արարատի (Սև ջուր գետի ափերին, Մեծամոր լճում), Տավուշի (Պարզ լճում) մարզերում, գրանցված է Հայաստանի Կարմիր գրքում։

## Դասակարգում
### Տեսակներ
Դասը ունի 13 տեսակ.
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Գրականություն
* *Тахтаджян А. Л.* Система магнолиофитов. Наука, 1987. — 439 с.
*Кузенева О. И. Род 244. Ряска — Lemna // Флора СССР. В 30 т. / Гл. ред. акад. В. Л. Комаров; Ред. тома Б. К. Шишкин. — М.—Л.։ Изд-во АН СССР, 1935. — Т. III. — С. 492—494. — 636 + XXV с. — 5175 экз.
*Cross, J.W. (2006). The Charms of Duckweed. 
*Landolt, E. (1986) Biosystematic investigations in the family of duckweeds (Lemnaceae). Vol. 2. The family of Lemnaceae - A monographic study. Part 1 of the monograph։ Morphology; karyology; ecology; geographic distribution; systematic position; nomenclature; descriptions. Veröff. Geobot. Inst., Stiftung Rübel, ETH, Zurich.

## Արտաքին հղումներ
* ''Lemna'' ։ сведения о таксоне на сайте *[[The Plant List]]*.
*Lemna Ecotox testing Duckweed growth inhibition tests and standardisation 
*OECD Guideline for Lemna Test 
*USDA Plants Profile: North American Species
*Jepson Manual Treatment: ''Lemna''

Կատեգորիա:Ջրոսպազգիներ
Կատեգորիա:Բազմամյա բույսեր
Կատեգորիա:Բույսեր այբբենական կարգով
Հարություն Տիրիդյան (Տիրիթ)

**Հարություն Տիրիդյան** (), հայ գեղանկարիչ։

## Կենսագրություն
Սովորել է Կոստանդնուպոլիսի գեղարվեստի վարժարանում։ 1920 թվականից ապրել է ԱՄՆ-ում։ Անհատական ցուցահանդես է ունեցել Նյու Յորքում։ Հիմնականում զբաղվել է նատյուրմորտներով։ Գործերից են՝ «Երեք մոլությունը», «Հազվագյուտ բույնը», Թանգարանի ներքին տեսարան` «Իրանական սենյակ», «Չեխական սենյակ», «Եգիպտական սենյակ», «Հռոմեական սպիտակ վազա և խնձորներ», «Նատյուրմորտ. Սպիտակ վազա հնգաձև մանուշակներով»։ Աշխատանքներից գտնվում են Հայաստանի ազգային պատկերասրահում։

## Մատենագրություն
Onnig Avedissian, Peintres et sculpteurs Armeniens. Le Caire, 1959.

## Ծանոթագրություններ

## Արտաքին հղումներ
*Տիրիթ 

Կատեգորիա:Հայ գեղանկարիչներ
Կատեգորիա:Հայ նկարիչներ
Մելքոն Տիրացույան

**Մելքոն Ղազարոսի Տիրացույան** (), հայ գեղանկարիչ։

## Կենսագրություն
1850-1857 թվականներին սովորել է Վենետիկի Մուրադ-Ռաֆայելյան վարժարանում։ Երկար տարիներ նկարչություն է դասավանդել Կոստանդնուպոլսի և Քաղկեդոնի հայկական դպրոցներում։ Գործերից են՝ «Հովհաննես Մկրտչի քարոզը», «Սուրբ Ղուկասը», «Գրիգոր Լուսավորիչ», «Դոկտոր Սիմոնով»։ Աշխատանքներից գտնվում են Հայաստանի ազգային պատկերասրահում։

## Մատենագրություն
Հ. Ն. Տիրացույան, Մելքոն Տիրացույան, «Բազմավեպ», 1905, N 1:

## Ծանոթագրություններ

Կատեգորիա:1837 ծնունդներ
Կատեգորիա:1904 մահեր
Կատեգորիա:Կոստանդնուպոլիս քաղաքում ծնվածներ
Կատեգորիա:Կոստանդնուպոլիս քաղաքում մահացածներ
Կատեգորիա:Հայ գեղանկարիչներ
Կատեգորիա:Հայ նկարիչներ
Սարգիս Տիրանյան

**Սարգիս Տիրանյան** (), հայ գեղանկարիչ։

## Կենսագրություն
1870 թվականին նկարչություն է սովորել ֆրանսիացի նկարիչ Էմիլ Գիյեմի մոտ, ապա մեկնել է Փարիզ, որտեղ սովորել է Ժերոմի արվեստանոցում։ Ուսանել է նաև տեղի գեղարվեստի ազգային դպրոցում։ Ցուցադրվել է 1892 թվականից։ Մասնակցել է Փարիզի Սալոններին։ Գործերից են՝ «Չերքեզների պարը», «Մոխրաման» (ծաղրանկար), «Լեռը…նաւուն վրայ…»։ Աշխատանքներից գտնվում են Հայաստանի ազգային պատկերասրահում։

## Մատենագրություն
Onnig Avedissian, Peintres et sculpteurs Armeniens.Le Caire, 1959.

## Ծանոթագրություններ

Կատեգորիա:19-րդ դարի հայ նկարիչներ
Կատեգորիա:20-րդ դարի հայ նկարիչներ
Կատեգորիա:Հայ գեղանկարիչներ
Կատեգորիա:Ֆրանսահայ նկարիչներ
Կատեգորիա:Ֆրանսիայում օսմանյան ներգաղթյալներ
Կատեգորիա:Ֆրանսիացիներ հայկական սերմամբ
Ժերեմի Մատիո

**Ժերեմի Մատիո** (, ), ֆրանսիացի ֆուտբոլիստ, Բարսելոնայի և Ֆրանսիայի ազգային հավաքականի պաշտպան։

## Կարիերա
Մատիոն տեղափոխվել է «Բարսելոնա» 2014 թվականի հուլիսի 23-ին՝ Բարսելոնայի և Վալենսիայի ձեռք բերած համաձայնության շնորհիվ։ Ֆրանսիացին 5-ամյա պայմանագիր է կնքել Բարսելոնայի հետ Վալենսիայում 176 հանդիպումներ անցկացնելուց և 7 գոլ հեղինակելուց հետո։ Մատիոն իր պրոֆեսիոնալ կարիերան սկսել է իր ծննդավայր Սոշո թիմում որպես ձախ պաշտպան՝ Ֆրանսիայի առաջնությունում իր դեբյուտը նշելով 2002/2003 մրցաշրջանում։ Սոշոյում 3 տարի խաղալուց և ակումբի կազմում 97 հանդիպում անցկացնելուց հետո (հեղինակելով 13 գոլ) Մատիոն տեղափոխվեց Տուլուզ, որտեղ դարձավ թիմի հիմնական ֆուտբոլիստներից մեկը, ով մասնակցեց 122 հանդիպման և հեղինակեց 5 գոլ։ Ժերեմի Մատիոն հանդես է գալիս նաև Ֆրանսիայի ազգային հավաքականում, որի կազմում մասնակցել է 10 հանդիպման՝ դեբյուտը նշելով 2011 թվականի նոյեմբերին։

## Ծանոթագրություններ

## Արտաքին հղումներ
* Ֆուտբոլիստը  barca.am կայքում

Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Մկրտիչ Տիրատուրյան

**Մկրտիչ Թադևոսի Տիրատուրյան** (), հայ գեղանկարիչ։

Գրաֆիկ Կարապետ Տիրատուրյանի եղբայրն է։

## Կենսագրություն
Ավարտել է Լենինականի նկարչական դպրոցը, 1938 թվականին՝ Երևանի գեղարվեստի ուսումնարանը։ 1939-1941 թվականներին սովորել է Լենինգրադի համառուսական գեղարվեստի ակադեմիայում, 1946-1949 թվականներին` Մոսկվայի հայկական մշակույթի տան վերաորակավորման դասընթացներում։ 1938 թվականից մասնակցել է ցուցահանդեսների։ Մասնակցել է Հայրենական մեծ պատերազմին։ 1971 թվականին անհատական ցուցահանդես է ունեցել Երևանում։ Աշխատանքներից գտնվում են Հայաստանի ազգային պատկերասրահում։

## Ստեղծագործություններ
*«Սևանշին»
*«Սևան»
*«Ձկնորսները Սևանում»
*«Վ. Բերնարսկու դիմանկարը»
*«Լեյտենանտ Լ. Մկրտչյանի դիմանկարը»
*«Բաղդիկի դիմանկարը»
*«Առավոտը Սևանա կղզում»
*«Աշունը Էջմիածնում»
*«Ձմեռ»
Կատարել է մի շարք որմնանկարներ Լենինականում, Կիրովականում և Երևանում։

## Մատենագրություն
Կատալոգ Մ. Տիրատուրյանի ցուցահանդեսի։ Երևան, 1971։

## Ծանոթագրություններ

Կատեգորիա:Ալեքսանդրապոլ քաղաքում ծնվածներ
Կատեգորիա:Հայ գեղանկարիչներ
Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Գուրգեն Տեր-Սարգսյան

**Գուրգեն Տեր-Սարգսյան** (), հայ գեղանկարիչ։

## Կենսագրություն
Նախնական կրթությունն ստացել է Թեհրանի «Դավիթյան» դպրոցում և քոլեջում՝ նկարչություն սովորելով Մ. Ղարաբեկյանի, Ռասամ Առջանդու մոտ։ 1924 թվականին Փարիզում կատարելագործվել է նկարիչ Արշակ Թոթվանքյանի և Վարդան Մոխոյանի մոտ։ Ցուցադրվել է Փարիզի ցուցահանդեսներում։ Հիմնականում ծովանկարիչ է։ Նրա գործերից են՝ «Բեթհովեն», «Ռոդեն», «Խաչված Քրիստոսը», բազմաթիվ ծովանկարներ։

## Մատենագրություն
Նոր նկարիչ մը, Գուրգեն Տեր-Սարգսյան. «Ժողովուրդ», 1945, 5 հուլիսի։

## Ծանոթագրություններ

Կատեգորիա:Հայ նկարիչներ
Կատեգորիա:1910 ծնունդներ
Կատեգորիա:Թեհրան քաղաքում ծնվածներ
Կատեգորիա:Հայ գեղանկարիչներ
Կատեգորիա:Հայ ծովանկարիչներ
Վարդան Տեր-Պողոսյան

**Վարդան Իվանի Տեր-Պողոսյան** (1888, Նուխի, Ադրբեջան - ), հայ գրաֆիկ։

## Կենսագրություն
1915 թվականին ավարտել է Ռիգայի գեղարվեստի դպրոցը։ 1930 թվականից մասնակցել է ցուցահանդեսների։ Զբաղվել է նաև մանկավարժությամբ։ Գլխավոր գործերից են՝ հայ և ադրբեջանցի դերասանների դիմանկարների շարքը, Ֆիրդուսու, Ստեփան Շահումյանի, Մեշադի Ազիզբեկովի, Ալյոշա Ջափարիձեի և Վ. Ֆիոլետովի դիմանկարները, գրքերի և ամսագրերի ձևավորումներ։ Ապրել է Բաքվում։

## Մատենագրություն
II eme exposition des peintres armeniens d'Egypte, Le Caire, 1958.

## Ծանոթագրություններ

Կատեգորիա:Հայ նկարիչներ
Կատեգորիա:1888 ծնունդներ
Օննիկ Տեր-Պողոսյան

**Օննիկ Վահրամի Տեր-Պողոսյան** (), հայ նկարիչ։

## Կենսագրություն
Օննիկ Տեր-Պողոսյանը ծնվել է Վանում 1911 թվականին։ 1930 թվականին ավարտել է Երևանի Գեղարվեստի տեխնիկումը։ Նույն թվականից մասնակցել է ցուցահանդեսների։ Զբաղվել է նաև մանկավարժությամբ։

## Ծանոթագրություններ

Կատեգորիա:Հայ նկարիչներ
Անցին

**Անցին** (չին.` 安庆, փինյին.` Ānqìng), քաղաքային օկրուգ Չինաստանի Ժողովրդական Հանրապետության Անհոյ պրովինցիա։

## Վարչատարածքային բաժանումը
Անցին քաղաքային օկրուգը բաժանվում է 3 շրջանի, 1 քաղաքային գավառի, 7 գավառի։

* Դագաուն շրջան (大观区)
* Իսյու շրջան (宜秀区)
* Ինցզյան շրջան (迎江区)
* Տունչեն քաղաքային գավառ (桐城市)
* Վանզզյան գավառ (望江县)
* Սուսուն գավառ (宿松县)
* Տայհու գավառ (太湖县)
* Հուայնին գավառ (怀宁县)
* Ցյանշան գավառ (潜山县)
* Ցզունյան գավառ (枞阳县)
* Յուեսի գավառ (岳西县)

## Աշխարհագրություն
Անցինը տեղակայված է Անհոյ պրովինցիայից հարավ-արևմուտք և Յանցզի գետից հյուսիս։

## Կլիմա
Քաղաքում Մերձարևադարձաին մուսոնային կլիմա է, աչքի է ընկնում խոնավ ձմեռով, չոր (նաև խոնավ) ամառով։

## Պատմություն
Քաղաքը հիմնադրվել է Մ. թ. ա. 2-րդ դարում Խան դինաստիայի կողմից։

## Էկոնոմիկա
Անցինում զարգացած են նավթաքիմիական, տեքստիլ, ավտոմոբիլային և թեյարդյունաբերական արդյունաբերության ճյուղերը։

## Տուրիզմ
Հայտնի է Տյանչժուշան կենդանաբանական այգով։

## Եղբայր քաղաքներ
* Քյոթահիյա, Թուրքիա
* Կալաբասաս, Կալիֆորնիա, ԱՄՆ
* Իբայակի, Օսակա, Ճապոնիա
Երվանդ Տեր-Մոսիկյան

**Երվանդ Տիգրանի Տեր-Մոսիկյան** (), հայ գեղանկարիչ։

## Կենսագրություն
1926 թվականին ընդունվել է Վենետիկի Մուրադ-Ռափայելյան վարժարանը։ 1941 թվականին ավարտել է Միլանի բժշկական ինստիտուտը։ Այստեղ 1942 թվականին կազմակերպվել է նրա անհատական ցուցահանդեսը։ Որպես արվեստագետ օգտագործել է «Վանատուր» կեղծանունը։ Ապրել և ստեղծագործել է Իտալիայում։

## Ծանոթագրություններ

Կատեգորիա:Հայ նկարիչներ
Կատեգորիա:Մուրադ-Ռափայելյան վարժարանի սաներ
Կատեգորիա:Կեղծանուններ